Hugh Algernon Weddell

Hugh Algernon WEDDELL (22a de Junio 1819 – 22a de Julio 1877) estis kuracisto kaj botanikisto, fakulo pri flaŭro de Sudameriko.

Vivo kaj kariero
Weddell naskiĝis en Birches House, Painswick apud Gloucester, Anglio, sed edukiĝis en Francio ĉefe en la Liceo Henri-IV, kie li gradiĝis je medicino en 1841. Li studis ankaŭ botanikon kaj iĝis respektita membro de la franca botanikistaro. Dum sia studado, li akompanis Adrien-Henri de Jussieu (1797-1853) al nombraj botanikaj ekspedicioj kaj iĝis kunlaboranto kun Ernest Cosson (1819-1889) kaj Jacques Germain de Saint-Pierre (1815-1882) en la preparo de Flore des environs de Paris (1845). En 1843, li estis invitita aliĝis al la ekspedicio de François Louis de la Porte, grafo de Castelnau al Sudameriko, kaj li esploris kaj kolektis botanikajn specimenojn tie dum kvin jaroj.

En Majo 1845, Weddell lasis la ekspedicion, kiu estis tiam en Paragvajo, kaj entreprenis solecan veturon al Peruo kaj Bolivio. Ankoraŭ en Parizo, li aparte lernis ĉe la Muséum national d'Histoire naturelle, ke li devos profunde esplori la planton Cinchona en ĝia natura habitato. Cinchona, fonto de kinino, estis de granda komerca gravo kaj eŭropanoj prie esploris dum preskaŭ du jarcentoj cele al kultivado en regionoj for de Andoj. Weddell esploris nombrajn regionojn kie tiuj arboj kreskiĝas kaj identigis almenaŭ dek kvin malsamajn speciojn de la genro Cinchona (Rubiacoj). La semoj kiujn li kunportis al Parizo ĝermis en la Jardin des Plantes, kaj la plantoj estis uzitaj por establi arbarojn de Cinchona en Javo kaj aliloke en Orientaj Hindioj.

En Parizo, Weddell ricevis la postenon de helpa natursciencisto en la muzeo. Li tenis tiun oficon ĝis 1853. Weddell faris duan vojaĝon al Sudameriko en 1851. Li revenis al Francio kaj mortis la 22an de Julio 1877 en Poitiers, zorgante sian patron.

Honoroj
Li estas memorigita en la nomoj de nombraj organismoj, kiel la Aratingo de Weddell, Aratinga weddellii (Deville, 1851), la funga genro Weddellomyces, la planto de Andoj Diplostephium weddellii S.F.Blake (Compositae), la sudamerika plantogenro Weddellina Tul., kaj la katfiŝo Anadoras weddellii (Castelnau 1855).

Publikaĵoj
 Histoire naturelle des quinquinas (1849) - pri planto Cinchona.
 Additions à la flore de l’Amérique du Sud (1850) - pri lia unua vojaĝo al Sudameriko.
 Voyage dans la Nord de la Bolivie (1853) - pri lia dua vojaĝo al Sudameriko.
 Chloris andina: essai d’une flore de la region alpine des Cordillères de l’Amérique du Sud (du volumoj) (1855-1861) - sesa parto de la verko de Francis de Castelnau nome Expédition dans les parties centrals de l’Amérique du Sud (1850-1859).

Referencoj

 Raraj libroj el Missouri Botanical Garden Library: Hugh Algernon Weddell

Kategorio:Francaj botanikistoj